text: Celebrat el Simposi Internacional Òpera i Llibret 2011 - Revista Musical Catalana
  A finals del passat juny va tenir lloc a Barcelona el Simposi Internacional Òpera i Llibret 2011, organitzat per Òpera de Butxaca i Nova Creació. Aquesta trobada va voler aprofitar l'estrena de Lord Byron al Liceu (d'Agustí Charles, amb llibret de Marc Rosich) per promoure el debat sobre el paper del llibret en l'òpera contemporània.
  Hi van participar una vintena de ponents nacionals i internacionals, entre els quals Albert Gier, Rebecca Simpson, Marc Rosich, José M. Sánchez Verdú, Carles Santos, Willem Bruls, Enric Palomar, Héctor Parra, Benet Casablancas, Agustí Charles, Georges Delnon i Helga Utz.